stanford-oval/wikipedia huggingface dataset:
ז'וזה סאראמאגו
סגנון

סאראמאגו נוטה לכתוב משפטים ארוכים ומשתמש בפיסוק שרבים נוטים להחשיבו כשגוי. הוא אינו משתמש במירכאות כדי להבחין דו-שיח (במקור ניתן להבחין בתחילת המשפטים החדשים על פי האות הרישית; בתרגום העברי הראשון של דברי ימי מנזר נעשה ניסיון להתחיל את המשפטים באות עברית גדולה יותר, אך בספרים הבאים הרעיון נזנח). רבים מ"משפטיו" עשויים להיות באורך של דף או יותר, ופסקאותיו תואמות באורכן לפרקים בספריהם של סופרים אחרים, זאת מכיוון שהוא נוטה להשתמש בפסיק במקום שבו כותבים אחרים היו משתמשים בנקודה. העלילה בספריו עמוסה בהסתעפויות ובתת-עלילות, גיבורים רבים ומעברים מהירים מעבר להווה ובחזרה. כל זאת, דורש מהקורא ריכוז, תשומת לב ומעורבות רבה.
סאראמאגו לרוב מציג נקודת מבט חתרנית על אירועים היסטוריים. בעבודותיו (למשל, בספרו "הבשורה על פי ישו") הוא מנסה להדגיש את הגורם האנושי באירועים ההיסטוריים, במקום להציג את העלילה ההיסטורית המקובלת והרשמית. כמה מעבודותיו עשויות להראות כאלגוריות בהקשרים מסוימים.
בספרו "המצור על ליסבון" עוברת העלילה הלוך וחזור בין ההווה לבין כיבוש ליסבון המוסלמית בידי הצבא הנוצרי, אחד החשובים באירועי הרקונקיסטה (בפורטוגזית: רקונקישטה) ואירוע מייסד בתולדותיה של פורטוגל. לגיבור הספר בן המאה העשרים ישנה תחושה מעורבת ביותר לגבי אירוע זה: מצד אחד, הוא פורטוגזי, בן לתרבות הפורטוגזית הנוצרית בת מאות השנים (גם אם אינו דתי במיוחד בעצמו) וער לעובדה כי אלמלא כיבוש ליסבון המוסלמית והפיכתה לבירת פורטוגל, לא הייתה האומה הפורטוגזית קמה כלל.
מאידך, כבן ליסבון - ובפרט, בן העיר העתיקה של ליסבון, שהייתה קיימת בתקופה המוסלמית ורבים מרחובותיה כמעט לא השתנו עד היום - הוא חש אהדה עזה לבני ליסבון עירו המוסלמים אשר צבא נוצרי כובש הטיל עליהם מצור בו גוועו ברעב ונאלצו לאכול בשר כלבים, ועם נפילת העיר היו מטרה לטבח בידי הצבא הכובש. הספר נפתח בתיאור עליית המואזין על צריח המסגד של ליסבון לקרוא למאמינים לתפילה, כאשר מאוחר יותר מוזכר כי הכובשים הנוצרים מילאו את המסגד בגופות של תושבי ליסבון שנטבחו ואחר כך הפכו אותו לכנסייה.
בחלקים המאוחרים יותר, חלק גדול מהעלילה מתואר מנקודת ראותו של חייל בצבא הנוצרי הצר על ליסבון, המתואר כדמות חיובית למדי ולא במיוחד צמא דם. החייל נושא, ולא במקרה, שם ערבי, דבר הרומז לכך שהוא עצמו בן למשפחה מוסלמית שהתנצרה (כשם שנוצרים רבים התאסלמו עם הגיעם של הכובשים המוסלמים מאות שנים לפני כן). בכך מנסה סאראמאגו להביע את התחושה של רצף היסטורי באוכלוסייה המתגוררת בשטחה של פורטוגל של היום, למרות הבדלי הדת והמלחמות העקובות מדם בין נוצרים ומוסלמים.
ביקורתו על מדיניות ישראל בשטחים

בשנת 2002, במהלך האינתיפאדה השנייה, הגיע סאראמאגו, יחד עם סופרים נוספים החברים בפרלמנט הסופרים הבינלאומי, לביקור הזדהות בשטחי הרשות הפלסטינית. כאיש רוח בעל השקפה אנרכו-קומוניסטית ביקר סאראמאגו מוסדות רבים, ובפרט את הכנסייה הקתולית, האיחוד האירופי, קרן המטבע הבינלאומית ועל פי גישתו זו גם ביקר בחריפות פעילותה הצבאית של מדינת ישראל. בעקבות התרשמותו בביקור זה יצא סאראמאגו בגינוי חריף של פעולות מדינת ישראל בשטחים תוך השוואתן לפעולות הנאצים במחנה ההשמדה אושוויץ. לדבריו: "זה אותו הדבר גם אם מתחשבים בהבדלי הזמן והמקום", וכן טען: "היהודים לא ראויים עוד לסימפתיה בעבור סבלם בשואה... לחיות תחת צללי השואה ולצפות למחילה על כל דבר שיעשו בשם סבלם נראה לי גס. הם לא למדו כלום מסבל הוריהם וסביהם."
דבריו של סאראמאגו עוררו סערה ציבורית ורבים בישראל קראו להחרים את ספריו.
הליגה נגד השמצה הכריזה על הערות אלו כאנטישמיות. אברהם פוקסמן, יושב ראש הליגה, אמר כי "הערותיו של ז'וזה סאראמאגו מסיתות, תוקפניות מאוד ומציגות בערות ודעה קדומה על היהודים". לעומת כל אלה, אחרים סימנו דווקא הביקורת על הביקורת של סאראמאגו כשימוש ציני בזכר השואה במטרה להדוף ביקורת לגיטימית.
סאראמאגו טען להגנתו שהערותיו כוונו כלפי מדיניות ישראל בנושא הפלסטינים. הוא טען שישראל לא יכולה לטעון שהיא מייצגת את יהודי התפוצות ולא יכולה לכנות "אנטישמיות" כל ביקורת נגד פעולותיה. כמו כן אמר: "שימו לב, לא אמרתי שרמאללה זהה לאושוויץ, זו אמירה מטופשת. מה שאמרתי הוא שהרוח של אושוויץ שורה על רמאללה. היינו שמונה סופרים, כולם הצהירו הצהרות, אבל הישראלים לא טרחו להגיב עליהן. רק העובדה ששמתי את האצבע שלי על הפצע ששמו "אושוויץ" גרמה להם לקפוץ."
בשנת 2006, במהלך מלחמת לבנון השנייה, סאראמאגו פרסם הצהרה המגנה את מדיניות ישראל, יחד עם טארק עלי, נועם חומסקי ואחרים. בהצהרה נכתב: "ישראל יזמה מהלך לטווח ארוך, צבאי, כלכלי וגאוגרפי, שמטרתו הפוליטית היא לא פחות מחיסולה של האומה הפלסטינית."
ספריו שתורגמו לעברית

דברי ימי מנזר (1982), תרגמה מפורטוגזית מרים טבעון, הספריה החדשה, 1990
רפסודת האבן (1986), תרגמה מפורטוגזית מרים טבעון, הספריה החדשה, 1992
הבשורה על פי ישו (1991), תרגמה מפורטוגזית מרים טבעון, הספריה החדשה, 1993
שנת מותו של ריקארדו ריש (1984), תרגמה מפורטוגזית מרים טבעון, הספריה החדשה, 1996
תולדות המצור על ליסבון (1989), תרגמה מפורטוגזית מרים טבעון, הספריה החדשה, 1998
על העיוורון (1995), תרגמה מפורטוגזית מרים טבעון, הספריה החדשה, 2001
הסיפור על האי הנעלם (1997), תרגמה מפורטוגזית מרים טבעון, ציורים אסף בן צבי, הספריה החדשה, 2002
כל השמות (1997), תרגמה מפורטוגזית מרים טבעון, הספריה החדשה, 2002
המערה (2000), תרגמה מפורטוגזית מרים טבעון, הספריה החדשה, 2003
האדם המשוכפל (2002), תרגמה מפורטוגזית מרים טבעון, הספריה החדשה, 2005
על הפיקחון (2004), תרגמה מפורטוגזית מרים טבעון, הספריה החדשה, 2006
מוות לסירוגין (2005), תרגמה מפורטוגזית מרים טבעון, הספריה החדשה, 2008
אי נעלם, תרגמה מפורטוגזית מרים טבעון, הוצאת הספרייה הקטנה, הקיבוץ המאוחד ספרי סימן קריאה, 2009
מסע הפיל (אנ') (2008), תרגמה מפורטוגזית מרים טבעון, הספריה החדשה, 2010
קַין (2009), תרגמה מפורטוגזית מרים טבעון, הספריה החדשה, 2012
מורם מעפר (1980), תרגמה מפורטוגזית מרים טבעון, הספריה החדשה, 2015
מדריך לציור ולקליגרפיה (1977), תרגמה מפורטוגזית מרים טבעון, הספריה החדשה, 2021
לקריאה נוספת

זיוה שמיר, דור דור ודורסיו: וגנר, סרמגו, תיאודורקיס ואחרים - האם חרם הוא מעשה תרבותי?, נדפס בכיוונים חדשים, 10, תשס"ד 2004.
מרים רינגל, מסע בעקבות הקולות - חייו ויצירתו של ז'וז'ה סאראמאגו, הוצאת כרמל, 2009.
מרים רינגל, דמיון מוסרי ביצירתו של ז'וזה סאראמאגו, הוצאת כרמל, 2016.
זיזף תאנה אדום

| זיזף תאנה אדום> מצב שימור |
| --- | --- |
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי נשפון
משפחה:: זיזפיים
סוג:: זיזף תאנה אדום
מין:: זיזף תאנה אדום
שם מדעי
 Stenoderma rufum ‏דמארה, 1820
תחום תפוצה
   תת-המין S.r.darioi   תת-המין S.r.rufum 

זיזף תאנה אדום או זיזף פירות אדום (שם מדעי: Stenoderma rufum) הוא מין עטלף בינוני במשפחת הזיזפיים, שאנדמי לאיים האנטילים באזור הים הקריבי ומהווה מין יחיד בסוגו. הוא תואר מדעית לראשונה בשנת 1839 על ידי הזואולוג הצרפתי אנסלם גאייטאן דמארה ומשמעות שמו המדעי ״עור-צר אדום״ בהתייחס לכנף הזנב הצרה ולמראה האדמוני של הפרווה. יש לו שני תת-מינים. זיזף התאנה קרוב מבחינה פילוגנטית לזיזף פירות, זיזף תאנה קובני וזיזף תאנה ג'מייקני; השניים האחרונים סווגו בעבר לצידו כמינים תחת סוג אחד.
תיאור ואנטומיה

זיזף התאנה האדום מתאפיין בגוף שמנמן ועגלגל, בראש קצר, רחב ומעוגל ובגולגולת חזקה ומסיבית. החרטום קצר ורחב. האוזניים משולשות ומחודדות עם צפירים קטנים. העיניים קטנות בצורת אליפסה, עם קשתית חומה ואישונים עגולים. עיטור העלה האפי גדול ועבה ומורכב מחנית זקופה ופרסה עבה; בנוסף, העיטור מוקף בטבעת נפוחה ומסולסלת דמוית תחרה. הפה רחב, והשפתיים מכוסות בגבשושיות ויבלות.
אורך ראשו וגופו של זיזף התאנה האדום 60–73 מ״מ, אורך הזרוע 46–51 מ״מ ומשקלו 25–30 גרם. אין לו זנב, וכנף הזנב שלו צרה וקצרה. הדו-צורתיות הזוויגית משתנה בין תת-המינים: אצל האחד היא בלתי מורגשת ואצל האחר הנקבות גדולות יותר. לזכרים יש בלוטות על הכתפיים שמפיקות חומר עם ניחוח מושק חזק.
הפרווה של זיזף התאנה האדום עבה, צפופה וארוכה למדי. צבעה הכללי מציג ניגודיות חדה בין הצד העליון לתחתון: הצד העליון, שכולל את הראש, הכתפיים ומרבית הגב, צבוע בחום אדמדם, קפה עמוק או חום ערמוני שהעניק למין את שמו, בעוד שהצד התחתון אפרפר חיוור, בז׳ או כסוף. עם זאת, באוכלוסיות של זיזפי תאנה בפוארטו ריקו הניגודיות אינה כה בולטת. על הכתפיים ומתחת לאוזניים יש כתמים לבנים בולטים שאופיינים לזיזפי התאנים. לעיתים יש סינר לבנבן או צהבהב על הסנטר והחזה. האוזניים שחרחרות בשוליים וכתומות או צהובות בצפירים ובפנים האפרכסת. האף והפה ורודים והעיטור האפי כתום, אדום או בורדו. הזרועות והאצבעות ורודות או אדומות והכנפיים שחורות או חומות.
תפוצה וביולוגיה

זיזף התאנה האדום אנדמי לקריביים; הוא נפוץ בפוארטו ריקו, בוייקס, בשלושת האיים הגדולים באיי הבתולה של ארצות הברית: סנט קרואה, סנט ג'ון וסנט תומאס וכנראה גם באי הבתולה הספרדי. בית הגידול שלו מורכב מיער גשם טרופי עם 2,000 מילימטר משקעים בשנה, יער סובטרופי יבש ובתה חופית.
זיזף התאנה האדום פעיל לאורך שעות הלילה ומבלה את שעות היום בעלווה הצפופה ללא אתר לינה קבוע. הוא חי בבדידות בתוך שטח מחיה קטן בגודל 2.5 דונם ואינו מפגין טריטוריאליות כלפי בני מינו. בשל מיעוט טורפים ליליים באיים, זיזף התאנה אינו מקטין את פעילותו בליל ירח מלא כמו עטלפים אחרים. הזיזף תר אחר מזונו מעל שבילים ונחלים בגובה 3 מטר ומעל חופת היער, ומשתמש באיכון-הד לניווט ואיתור מזון. התזונה שלו מורכבת כנראה ממיני תאנים מקומיות, ססרופיה, איפאה, פרסטויאה, מנילקרה, דקל הכסף, מימוסופס, מנגו, בננה, צוף ופירות נוספים. במהלך האכילה, הזיזף חותך ויורק את מרבית הפרי ואוכל רק את העיסה הרכה והמיץ. בשל כך, הוא משמש כמפיץ זרעים חשוב בקריביים ואף כמפיץ בלעדי עבור עצים מסוימים.
הנקבות יכולות להתרבות לאורך השנה, אולם הזכרים מתרבים בעיקר בעונה היבשה. העונה משפיעה על גודל העוברים, כאשר בהמלטות בעונה הגשומה העוברים נוטים להיות גדולים יותר בשל שפע במזון במהלך ההיריון. הזיזפית ממליטה גור יחיד מפותח למדי עם עיניים פקוחות וכסות מלאה (להוציא את אזור הפנים). היא עשויה להביא לעולם שני צאצאים בשנה, ולעיתים הרה ומניקה בו זמנית.
מצב שימור

זיזף התאנה האדום מסווג על ידי הרשימה האדומה של IUCN במצב השימור קרוב לסיכון (NT), היות שהוא מוגבל לחמישה איים קטנים יחסית, טווח התפוצה הכולל שלו קטן מ-20,000 קמ״ר, והוא חווה ירידה במספריו עקב אובדן בית גידול שנגרם מסופות הוריקן טרופיות והפרעה אנושית (ספורט ופעילות פנאי). היערות המצומצמים באיים רגישים במיוחד לשינויי אקלים, ותלויים במשקעים עונתים. מחקרים שנעשו בפוארטו ריקו ובאיי הבתולה מצביעים על כך שהמין נדיר יחסית בכל רחבי האיים. זיזף התאנה מצוי באזור מוגן גדול אחד: היער הלאומי אל-יונקה בצפון-מזרח פוארטו ריקו שהוא יער הגשם היחיד שנמצא תחת ניהול של שירות היערות של ארצות הברית.
הערות שוליים

↑  זיזף תאנה אדום באתר הרשימה האדומה של IUCN
| --- | --- |
בקרת זהויות :  NLI: 987007534180305171
זהות (אלבום)

זהות הוא האלבום השלישי של להקת מרסדס בנד. האלבום הופץ ב-30 ביוני 2011. אלבום זה, שהופק יחד עם יוסי פיין, הוא האלבום הראשון של מרסדס בנד שנכתב ובוצע כולו על ידי ההרכב החדש (גיא שמי כגיטריסט ויוני כהן כבסיסט). השינויים בהרכב באים לידי ביטוי בסגנון המוזיקלי של האלבום, שסגנונו דומה יותר לרוק הכבד שאפיין את האלבום השני מאשר לפאנק (Funk) שאפיין את האלבום הראשון.
ב-28 במרץ 2011 הופץ סינגל ראשון מאלבום זה, "מה פתאום". סינגל נוסף שהופץ זמן מה לאחר מכן נקרא "וודו". ב-31 במאי הופץ הסינגל השלישי העונה לשם "פאטה מורגנה". ב-30 באוגוסט, כבר אחרי יציאת האלבום הופץ סינגל נוסף בשם "סופי" לשיר צולם גם קליפ בבימוי קרן חכמה (אשתו של גל תורן).
רשימת שירים

| רצועה | שיר | אורך | תוכן |
| --- | --- | --- | --- |
| 1 | תמיד | 1:47 | השיר משלב מוזיקה קלאסית (כינור וכלי קשת נוספים) עם רוק ופאנק רוק. |
| 2 | פאטה מורגנה | 3:14 | שיר רוק כבד ומטאל שמתאר אישה שחווה פאטה מורגנה במדבר ומדמיינת פנטזיה מינית |
| 3 | וודו | 3:51 | פורסם גם כסינגל. שיר רוק כבד משולב במוזיקה מזרחית ששר גל תורן, עם אפקט קול נשי. |
| 4 | מה פתאום | 3:14 | שיר רוק שנכתב על ידי גל תורן ומתאר את רגשותיו בנוגע למערכת יחסים שבה היה נמצא. |
| 5 | מיכלי | 4:52 | שיר פופ רוק ורוק כבד שבו התופים והגיטרה משמשים ככלים העיקריים. |
| 6 | סופי | 3:50 | שיר רגוע ושקט על אישה שנאלצה לפנות לעסוק בזנות בגלל מצבה הכלכלי הקשה. |
| 7 | די | 3:07 | שיר קאנטרי מעורב במטאל שנכתב על ידי תורן על כעסו על בת זוגו. |
| 8 | אגו אוכל ובושה מקיאה | 3:54 | השיר הוא שיר המטאל הכבד ביותר באלבום, והוא לא משלב אף מוזיקה אחרת. |
| 9 | למה ככה | 4:35 | שיר עצוב על פרידתו של תורן מבת הזוג שלו בצעירותו. |
| 10 | זהות | 3:07 | על שם השיר נקרא גם האלבום. שיר רוק כבד ופאנק אך הוא משלב גם מוזיקה קלאסית. |
| 11 | אומללה | 2:43 | שיר רוק על נערה שמגיעה לחדר בו נמצאים חברי הלהקה כדי לקיים איתם יחסי מין. |
| 12 | לדרוך עלייך | 3:40 | שיר רוק כבד ומטאל שעוסק בזעם של הגבר לאחר פרידה מאישה. |
| 13 | כמוסות | 4:13 | שיר רוק על ההתבגרות ומשבר אמצע החיים. |
| 14 | בסילבסטר | 3:11 | שיר רוק רגוע שכתב תורן כסיפור על עצמו שנמצא מת לאחר הסילבסטר וההלוויה שלו. |
זיל-4112R

| --- | --- |

 מאפיינים כלליים
 יצרן:  זיל
 שנות ייצור:  2006–2012
 הרכבה:  ברית המועצות ברית המועצות
 מודל קודם:  זיל 41047
 חברת אם:  זיל
 סיווג:  מכונית מנהלים (לימוזינה)
 מרכב:  6 דלתות
 אורך:  6,230 מ"מ
 רוחב:  2,086 מ"מ
 גובה:  1,500 מ"מ
 משקל:  3,800 ק"ג
 בסיס גלגלים:  4,080 מ"מ
 מפרט טכני
 מנוע:  מנוע V8 צילינדרים, הזרקת דלק, 7,700סמ"ק המפיק 400 כ"ס
 הילוכים:  תמסורת אוטומטית - 6 מהירויות, מסוג אליסון 1000
 מהירות מרבית:  125 קמ"ש
 צריכת דלק:  18 מייל ל- גלון
 
זיל
זיל-4112R היא מכונית סלון מפוארת, מסוג לימוזינה, 6 דלתות, מתוצרת יצרנית הרכב זיל (ברוסית: "Zavod imeni Likhachova"), מברית המועצות, אשר יוצרה בין השנים  2006–2012. תכנון ובניית האב טיפוס נמשכו כ-6 שנים.
הדגם מאופיין : בריפודי עור, מסך וידאו. מצלמת הווידאו פעילה, ומעבירה את הנתונים מקדמת הרכב למסך הווידאו גם כאשר התריסים מוגפים.
הדלת האמצעית נפתחת בנגוד לתנועת הנסיעה. דלת הנהג והדלת האחורית נפתחות בכיוון הנסיעה.
בבניית הרכב השתתפה חברת MSTS6 ZIL.
תמונות

זיל-4112R
זיל-4112R
זיל-4112R
זיל-4112R
זיל-4112R, מבט לפנים הרכב
זיל-4112R, מבט לתא הנהג ולוח מחוונים
זיל-4112R, מבט ללוח הבקרה
מנוע זיל-4112R
זיל-4112R, מבט לפנים הרכב
זיל-4112R -מבט למושב האחורי
ראו גם

זיל
זיל 118, (הדגם קרוי גם : ZiL-118 Yunost)
זיל-3250
זיס 101
זיל 111
זיל 114
זיל 115
זיל 117
זיל 4104
לימוזינה
ז'ונתן סיסה

ז'ונתן סיסה (בצרפתית: Jonathan Cissé; נולד ב-18 במאי 1997 בחוף השנהב) הוא כדורגלן איבוארי המשחק בעמדת הבלם בקבוצת אוצלול גאלאץ מליגת העל הרומנית.
קריירת מועדונים

בין השנים 2016–2019 שיחק סיסה במונקו ב', קבוצת המילואים של מונקו מליגת העל הצרפתית.
לקראת עונת 2019/2020 חתם סיסה בהפועל חדרה מליגת העל. ב-17 באוגוסט 2019 הוא ערך את הופעת הבכורה שלו במועדון, בניצחון על סקציה נס ציונה במסגרת גביע הטוטו לעונת 2019/2020. ב-24 באוגוסט ערך סיסה את הופעת הבכורה שלו בליגה, בתיקו 1-1 נגד מ.ס. אשדוד במסגרת המחזור הראשון לעונת 2019/2020. בעונתו הראשונה בקבוצה הבוגרת של המועדון ערך סיסה 12 הופעות ליגה. בעונתו השנייה במועדון הפך סיסה לשחקן הרכב קבוע, וערך 31 הופעות ליגה, בהן הבקיע שני שערים.
ב-14 באוגוסט 2023 חתם באוצלול גאלאץ מליגת העל הרומנית.
קריירה בינלאומית

סיסה היה חלק מסגל נבחרת חוף השנהב עד גיל 23 בטורניר גביע אפריקה לאומות עד גיל 23 בשנת 2019.
הערות שוליים

↑  Jonathan Cissé signe en D1 israélienne! באתר Actufoot (בצרפתית)
↑  תומר חבז, ‏סירב לאום אל פאחם: סיסה חתם באוטלול גלאץ, באתר ONE‏, 14 באוגוסט 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'ונתן סיסה".
ורו טשאנדה ביה

| --- | --- |

 לידה:  המאה ה־20 קינשאסה, הרפובליקה הדמוקרטית של קונגו 
 מדינה:  הרפובליקה הדמוקרטית של קונגו 
 פרסים והוקרה:  פרס השחקנית הראשית הטובה ביותר מהאקדמיה האפריקאית לקולנוע (2017) 
 פרופיל ב-IMDb
 
ורו טשאנדה ביה מפוטו (בצרפתית: Véro Tshanda Beya Mputu) היא שחקנית קונגולזית. ב-2017 היא זכתה בפרס עבור השחקנית הטובה ביותר בפרסי האקדמיה האפריקאית לקולנוע על בסיס משחקה בסרט פליסיטה.
ביוגרפיה

טשאנדה ביה נולדה וגדלה בקינשאסה, בירת הרפובליקה הדמוקרטית של קונגו. היא גרה עם אחותה לאחר מות הוריהם, והשלימה לימודים של תואר במנהל עסקים.
קריירה

בשנת 2017, טשאנדה ביה כיכבה בסרט פליסיטה שצולם בקינשאסה, עיר הולדתה, והוקרן בפסטיבל הסרטים הבינלאומי בברלין. השמועות אומרות שהבמאי אלן גומי היה בהתחלה מסויג מלתת לה את התפקיד הראשי, מכיוון שחשש שהיא "צעירה מדי ויפה מדי", אך לבסוף נתן לה את התפקיד תודות לניסיון שלה בתיאטרון קונגולזי. כדי להתכונן לתפקיד, הכלל קטעי שירה כפי שהדמות היא זמרת, טשאנדה ביה למדה שירה ממוואמבוי, הסולן הראשי של קסאי אולסטאר, להקה מקומית שהמוזיקה שלהם היא חלק מפסקול הסרט. בתיאור תפקידה, היא אמרה שהייתה גאה לשחק אישה חזקה ועצמאית שלא צריכה גבר לצידה. בנוסף היא אמרה שהיה מוזר לצלם בקינשאסה מכיוון שהמקומיים לא רגילים לראות צוותי צילום ברחוב ולא תמיד ידעו איך להתמודד, כאשר היו פעמים שניגשו אליה כאשר שיחקה סצנות בהן בכתה או התנהגה כמשוגעת והציעו לעזור לה. על כיכובה בסרט, היא זכתה בקטגוריית השחקנית הטובה ביותר בפרסי האקדמיה האפריקאית לקולנוע. כמו כן, הסרט הוגש לטקס פרסי אוסקר ה-90 והיה הסרט הסנגלי הראשון שהוגש לפרס אוסקר. עיתון הטיימס הבריטי ציין את הופעתה כנקודת שיא של הסרט ותיאר אותה כ"זוכת-פרסים".
פילמוגרפיה

פליסיטה (2017)
פרסים

2017 – זכייה בפרסי האקדמיה האפריקאית לקולנוע בקטגוריית השחקנית הטובה ביותר.
הערות שוליים

1 2 3  "4 choses à savoir sur Véro Tshanda Beya Mputu, des rues de Kinshasa à « Félicité »" [4 things to know about Véro Tshanda Beya Mputu, from the streets of Kinshasa to "Félicité"]. intothechic.com (בצרפתית). 29 במרץ 2017. אורכב מ-המקור ב-3 באפריל 2017. {{cite web}}:  (עזרה)
↑  "Felicite". Berlinale. נבדק ב-4 באוקטובר 2020. {{cite web}}:  (עזרה)
↑  Johnston, Oliver (14 בפברואר 2017). "Félicité: An interview with star Véro Tshanda Beya Mputu". theupcoming.co.uk. נבדק ב-4 באוקטובר 2020. {{cite web}}:  (עזרה)
↑  Inyang, Ifreke (16 ביולי 2017). "Full list of winners at 2017 AMAA". Daily Post. {{cite news}}:  (עזרה)
↑  Thompson, Anne (14 בדצמבר 2017). "The 2018 Foreign Language Oscar Shortlist: 9 Films, Many Snubs and Surprises". IndieWire. נבדק ב-4 באוקטובר 2020. {{cite web}}:  (עזרה)
↑  Maher, Kevin (10 בנובמבר 2017). "Film review: Félicité". The Times. נבדק ב-4 באוקטובר 2020. {{cite news}}:  (עזרה)
ז'וניניו

אנטוניו אַאוּגוּסטוֹ ריבּיירו רייס ז'וניור (בפורטוגזית: Antônio Augusto Ribeiro Reis Júnior; נולד ב-30 בינואר 1975), הידוע יותר כז'וניניו פרנאמבואקנו (Juninho Pernambucano) או פשוט כז'וניניו, הוא כדורגלן עבר ברזילאי ששיחק בתפקיד הקשר. את רוב הקריירה שלו העביר בואסקו דה גאמה הברזילאית ובאולימפיק ליון הצרפתית. ז'וניניו ידוע בתור שחקן בעל בעיטה חזקה מאוד ויכולת טכנית גבוהה והיה נחשב לאחד הבועטים הטובים בכל הזמנים.
קריירה

ז'וניניו התחיל את הקריירה בקבוצת הכדורגל ספורט קלוב רסיפה, ולאחר עונה מוצלחת במועדון עבר למועדון ואסקו דה גאמה. הוא שיחק בקבוצה במשך 7 שנים והיה שחקן מפתח בקבוצה. הוא עימה זכה פעמיים בליגת העל הברזילאית ב-1997 וב-2000 ובגביע ליברטדורס. בזכות הצלחתו בקבוצה, זכה ז'וניניו לאהבת אוהדי הקבוצה.
ב-7 בספטמבר 1999 היה לשחקן הראשון בהיסטוריה שמשתתף בשני משחקים רשמיים בשתי מדינות שונות באותו יום, לאחר שעלה כמחליף במשחק של נבחרת ברזיל מול נבחרת ארגנטינה, ולאחר מכן טס לאורוגוואי והשתתף במשחק של קבוצתו ואסקו דה גאמה מול נסיונל ממונטווידאו במסגרת גביע מרקוסור.
בשנת 2001 עבר לשחק באולימפיק ליון הצרפתית. מאז החל ז'וניניו לשחק בקבוצה, זכתה הקבוצה בשבע אליפויות הליגה הצרפתית רצופות. בנוסף, זכה ז'וניניו עם הקבוצה בגביע הצרפתי בשנת 2008. ההישג האירופי של הקבוצה ושל ז'וניניו היה הגעה לרבע גמר ליגת האלופות שלוש פעמים.
בשנת 2009, לאחר שמונה עונות במהלכן זכה בשבע אליפויות, עזב ז'וניניו את ליון ועבר לאל-גארפה מקטר שם שיחק שתי עונות. בשנת 2011 חזר ז'וניניו לברזיל וחתם בוואסקו דה גאמה.
ב-17 בדצמבר 2012 חתם ז'ונינו בקבוצת ניו יורק רד בולס מליגת ה-MLS.
ב-11 ביולי 2013 חתם ז'ונינו בואסקו דה גאמה הברזילאית. זוהי הקדנציה השלישית של השחקן במועדון.
ז'וניניו שיחק 44 משחקים בנבחרת ברזיל וזכה עם הנבחרת בגביע הקונפדרציות בשנת 2005. יתר על כן, הוא השתתף ז'וניניו במונדיאל 2006. במונדיאל 2006 פתח ז'וניניו בנבחרת ברזיל בשני משחקים (נגד צרפת ויפן) ועלה מהספסל במשחק אחד (נגד גאנה). לאחר הטורניר הודיע על פרישה מהנבחרת הלאומית.
ב-30 בינואר 2014 הודיע ז'וניניו על פרישה ממשחק פעיל בגיל 39.
תארים

אליפות פרנמבוקו: 1994
זכיות באליפות ליגת העל הברזילאית (2): 1997, 2000
אליפות ריו דה ז'ניירו: 1998
גביע ליברטדורס: 1998
אליפות ריו-סאו פאולו: 1999
גביע מרקוסור: 2000
אליפות הליגה הצרפתית (7): 2002, 2003, 2004, 2005, 2006, 2007, 2008
הגביע הצרפתי: 2008
גביע הקונפדרציות: 2005
הערות שוליים

↑  מור מרקוס, ‏איפה הם היום: הכוכבים שכבר הספקתם לשכוח, באתר ONE‏, 15 במאי 2010
| נבחרת ברזיל – קופה אמריקה 2001 |
| --- | --- | --- |
|  1 מרקוס •  2 בלטי •  3 כריס •  4 רוקה ג'וניור •  5 אדוארדו קוסטה •  6 רוג'ר •  7 ג'ובאני •  8 אמרסון •  9 גיז'רמה •  10 ז'וניניו פאוליסטה •   11 דנילסון •  12 דידה • 13 אלסנדרו •  14 לואיזאו • 15 חואן • 16 ג'וניור • 17 ז'וניניו פרנאמבואקנו • 18 רושמבאק • 19 פרננדו • 20 אלכס • 21 אוורטון • 22 ז'ארדל • מאמן: סקולארי |  1 מרקוס •  2 בלטי •  3 כריס •  4 רוקה ג'וניור •  5 אדוארדו קוסטה •  6 רוג'ר •  7 ג'ובאני •  8 אמרסון •  9 גיז'רמה •  10 ז'וניניו פאוליסטה •   11 דנילסון •  12 דידה • 13 אלסנדרו •  14 לואיזאו • 15 חואן • 16 ג'וניור • 17 ז'וניניו פרנאמבואקנו • 18 רושמבאק • 19 פרננדו • 20 אלכס • 21 אוורטון • 22 ז'ארדל • מאמן: סקולארי | ברזיל |
| נבחרת ברזיל – מונדיאל 2006 |
| --- | --- | --- |
|  1 דידה •  2 קאפו •  3 לוסיו •  4 חואן •  5 אמרסון •  6 רוברטו קרלוס •  7 אדריאנו •  8 קאקה •  9 רונאלדו •  10 רונאלדיניו •   11 זה רוברטו •  12 רוג'ריו סני • 13 סיסיניו •  14 לואיזאו • 15 כריס • 16 ז'ילברטו • 17 ז'ילברטו סילבה • 18 מיניירו • 19 ז'וניניו • 20 ריקארדיניו • 21 פרד • 22 ז'וליו סזאר • 23 רוביניו • מאמן: פריירה |  1 דידה •  2 קאפו •  3 לוסיו •  4 חואן •  5 אמרסון •  6 רוברטו קרלוס •  7 אדריאנו •  8 קאקה •  9 רונאלדו •  10 רונאלדיניו •   11 זה רוברטו •  12 רוג'ריו סני • 13 סיסיניו •  14 לואיזאו • 15 כריס • 16 ז'ילברטו • 17 ז'ילברטו סילבה • 18 מיניירו • 19 ז'וניניו • 20 ריקארדיניו • 21 פרד • 22 ז'וליו סזאר • 23 רוביניו • מאמן: פריירה | ברזיל |
חולייתנים לסתניים

| חולייתנים לסתניים |
| --- | --- |

מיון מדעי
ממלכה:: בעלי חיים
מערכה:: מיתרניים
תת־מערכה:: בעלי גולגולת
קבוצה:: בעלי חוליות
על־מחלקה:: חולייתנים לסתניים
שם מדעי
 Gnathostomata ‏ציטל, 1879
גולגולת של אורקה.
תנין ים, מין בעל עוצמת נשיכה חזקה ביותר בזכות מבנה לסתותיו
חולייתנים לסתניים (שם מדעי: Gnathostomata) היא על-מחלקה בקבוצת בעלי החוליות שבמערכת המיתרניים. בקבוצה זו ישנן כיום שתי קבוצות עיקריות: דגי סחוס ודגי גרם. דגי הגרם כוללים גם את אבות הטטרפודים, בהם מחלקות רבות נוספות.
ההבדלים העיקריים בין הגרמיים לדגי סחוס הם: הפה המצוי בקדמת הגוף, שלוש עצמות המצויות באוזן ועורם עבה ומכוסה קשקשים קשים, אשר חלק מבני הקבוצה איבדו בהמשך.
החולייתנים הלסתניים היוו את רוב החולייתנים כבר מאמצע תקופת הדבון, לפני 380 מיליון שנים בקירוב. הם שונים משאר החולייתנים, בלסתותיהם – מבנה  חזקים בתוכו מצוי חלל הפה, המשמש להשגת מזון וממוקם בחזית הגוף. המבנה מורכב מעצמות ושרירים שהם חלק מהשלד הפנימי, הם מניעים את איברי לעיסת ושחיקת המזון: עצמות הלסת או השיניים.
מיון

מחלקה בעלי שריון (Placodermi) – נכחדה
מחלקה דגי סחוס (Chondrichthyes)
קבוצה גרמיים (Teleostomi)
מחלקה אקנתודים (Acanthodii) – נכחדה
קבוצה דגי גרם (Osteichthyes)
קבוצה בעלי עצם (Euteleostomi)
מחלקה מקריני סנפיר (Actinopterygii)
קבוצה בעלי סנפירים בשרניים (Sarcopterygii)
קבוצה בעלי ארבע רגליים (Tetrapoda)
חיפושית מדבר נמיב

| חיפושית מדבר נמיב |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: חיפושיות
תת־סדרה:: Polyphaga
משפחה:: Tenebrionidae
סוג:: Stenocara
מין:: חיפושית מדבר נמיב
שם מדעי
 Stenocara gracilipes ‏Solier, 1835

חיפושית מדבר נמיב (שם מדעי: Stenocara gracilipes) היא מין של חיפושית מהמשפחה Tenebrionidae המצויה במדבר נמיב שבדרום מערב אפריקה.
חיפושית זו בעלת פסים לבנים על גופה השחור ורגליים ארוכות ביותר העוזרות לה לנוע במהירות. אורכה 1.4 ס"מ.
החיפושית פעילה בשעות הבוקר המוקדמות. היא נעה למעלה הדיונות העצומות של המדבר כדי לספוג את הערפילים הלחים שנושבים מהים. החיפושית עומדת עם ראשה כלפי מטה וסופגת את הערפל על הכנפיים הקשות לה. משם הם מטפטפים בדרך ייחודית עד לראשה ועוזרות לה לשרוד במדבר. חיפושיות אלה יכולות להיזון גם מטיפות של טל.
שאר הזמן החיפושית מסתתרת בין האבנים ומחכה לירידת הטמפרטורה בשעות הלילה.
זיזף תאנה קובני

| זיזף תאנה קובני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי נשפון
משפחה:: זיזפיים
סוג:: זיזף תאנה קובני
מין:: זיזף תאנה קובני
שם מדעי
 Phyllops falcatus ‏גריי, 1839
תחום תפוצה


זיזף תאנה קובני או זיזף כנף-מגל (שם מדעי: Phyllops falcatus) הוא מין עטלף בינוני במשפחת הזיזפיים, שאנדמי לאזור הקריביים ומהווה מין יחיד בסוגו. הוא תואר מדעית לראשונה בשנת 1839 על ידי הזואולוג ג'ון אדוארד גריי ויש לו שני תת-מינים שמאכלסים איים נפרדים. בעבר נכלל תחת סוג אחד עם זיזף תאנה אדום וזיזף תאנה ג'מייקני אולם השלושה פוצלו לטקסונים מונוטיפיים בעקבות מחקר מורפולוגי ומולקולרי.